KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2025. május 28-i ülésére)


TÁRGY:	 A 39/2022. SZ. KÉPVISELŐ-TESTÜLETI HATÁROZAT MÓDOSÍTÁSA


[bookmark: _Hlk198042267]Kiskőrös Város Képviselő- testülete a 2022. április 27-én megtartott Képviselő-testületi ülésén, a 39/2022. számú Képviselő-testületi határozatával dr. Kállayné Major Marinát 2022. június 1. napjától 2025. május 31. napjáig szóló határozott időre megbízta a magasabb vezetői megbízásnak minősülő Egészségügyi, Gyermekjóléti és Szociális Intézmény (6200 Kiskőrös, Árpád utca 8.) intézményvezetői beosztás ellátásával.

dr. Kállayné Major Marina 2025. augusztus 9. napján betölti a társadalombiztosítási öregségi nyugdíjra jogosító öregségi nyugdíjkorhatárt, azaz a 65. életévét, továbbá az öregségi nyugdíjra jogosító 20 éves szolgálati idővel is rendelkezik. 

A közalkalmazottak jogállásáról szóló 1992. évi XXXIII. törvény (továbbiakban: Kjt.)
30. § (1) bekezdés d) pontja alapján a munkáltató a közalkalmazotti jogviszonyt felmentéssel akkor szüntetheti meg, ha a közalkalmazott a felmentés közlésének, illetőleg legkésőbb a felmentési idő kezdetének napján nyugdíjasnak minősül [Mt. 294. § (1) bekezdés g) pont].

A munkatörvénykönyvéről szóló 2012. évi I. törvény 68. § (1) bekezdése kimondja, hogy: „A felmondási idő legkorábban a felmondás közlését követő napon kezdődik.” 

Kjt. 33. § (1) bekezdése alapján a felmentési idő 60 nap, mely a Kjt. 33.§ (2) bekezdése alapján a közalkalmazotti jogviszonyban töltött 15 év után három hónappal meghosszabbodik, továbbá a Kjt. 33.§ (3) bekezdés szerint „A munkáltató legalább a felmentési idő felére köteles a közalkalmazottat mentesíteni a munkavégzés alól. A munkavégzés alól a közalkalmazottat – a mentesítési idő legalább felének megfelelő időtartamban a kívánságának megfelelő időben és részletekben kell felmenteni.”

Dr. Kállayné Major Marina, intézményvezető szakmai tudására, gyakorlatára, továbbá lelkiismeretes munkájára tekintettel javaslom a Képviselő-testületnek, hogy a vezetői megbízás időtartamát 2026. január 06. napjáig határozza meg.

Javaslom, hogy a Képviselő-testület az Egészségügyi, Gyermekjóléti és Szociális Intézmény magasabb vezetői megbízásáról határozat-tervezetben foglaltaknak megfelelően döntsön.

Kiskőrös, 2025. május 20.


                                                                                           
    Domonyi  László s.k., 
polgármester







HATÁROZAT-TERVEZET


[bookmark: _Hlk184039461][bookmark: _Hlk184039695]A Képviselő-testület „Az Egészségügyi, Gyermekjóléti és Szociális Intézmény Intézményvezetőjének megbízása” tárgyú 39/2022. számú határozatának 1. pontját az alábbiak szerint módosítja:

Az 1. pont helyébe az alábbi szövegrész kerül:
[bookmark: _Hlk184039712]
1. [bookmark: _Hlk196919327]A Képviselő-testület dr. Kállayné Major Marina (sz.: Budapest, 1960.08.09. an.: Ábel Ilona) Kiskőrös, Katona József utca 16 sz. alatti lakost 2022. június 1. napjától 2026. január 6. napjáig terjedő határozott időre megbízza a magasabb vezetői megbízásnak minősülő Egészségügyi, Gyermekjóléti és Szociális Intézmény (6200 Kiskőrös, Árpád utca 8.) intézményvezetői beosztás ellátásával, továbbá a kinevezés szerinti közalkalmazotti jogviszonyát a közalkalmazottak  jogállásáról szóló 1992. évi XXXIII. törvény 30. § (1) bekezdés d) pontja alapján  felmentéssel 2026.  január 6. napjával megszünteti. 
[bookmark: _Hlk184039753]
Felelős:	polgármester
Határidő:	értelemszerűen

A Képviselő-testület 39/2022. számú határozata a módosítással egységes szerkezetben:

1. A Képviselő-testület dr. Kállayné Major Marina (sz.: Budapest, 1960.08.09. an.: Ábel Ilona) Kiskőrös, Katona József utca 16 sz. alatti lakost 2022. június 1. napjától 2026. január 6. napjáig terjedő határozott időre megbízza a magasabb vezetői megbízásnak minősülő Egészségügyi, Gyermekjóléti és Szociális Intézmény (6200 Kiskőrös, Árpád utca 8.) intézményvezetői beosztás ellátásával, továbbá a kinevezés szerinti közalkalmazotti jogviszonyát a közalkalmazottak  jogállásáról szóló 1992. évi XXXIII. törvény 30. § (1) bekezdés d) pontja alapján  felmentéssel 2026.  január 6. napjával megszünteti. 

2. Dr. Kállayné Major Marinát vezetői megbízásának napjától a közalkalmazottak jogállásáról szóló 1992. évi XXXIII. törvény 70. § (3) bekezdése, valamint a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet 14. § szerinti pótlékalap 500 % - nak megfelelő vezetői pótlék illeti meg. 

3. A Képviselő-testület felkéri a polgármestert, hogy a szükséges munkáltatói intézkedéseket tegye meg. 


Felelős:	polgármester
Határidő:	értelemszerűen

